**Pozivamo hotele na natjecanje u izvrsnosti Turistički cvijet – Kvaliteta za Hrvatsku 2022.**

U okviru akcije „Turistički cvijet – kvaliteta za Hrvatsku 2022.“ i ove godine provesti će se ocjenjivanje hotela te najboljima dodijeliti nagrade i priznanja. Hoteli se ocjenjuju u 9 različitih kategorija.

**KATEGORIJE**

1. Gradski hotel
2. Kongresni hotel
3. Hotel 5\*
4. Hotel 4\*
5. Hotel 3\*
6. Hotel za obiteljski odmor
7. Wellness hotel
8. Stories, Croatian Unique Hotel
9. Mali i obiteljski hotel

Nositelj ocjenjivanja hotela je Udruženje hotelijera pri HGK čije je Vijeće usuglasilo metodologiju ocjenjivanja.

**METODOLOGIJA**

Postupak ocjenjivanja provest će se u dvije tj. tri faze. Prikupljanje i obradu financijskih pokazatelja, odnosno prvu fazu ocjenjivanja provodi Fakultet za menadžement u turizmu i ugostiteljstvu u Opatiji kroz Benchmarking hrvatskog hotelijerstva. U drugoj fazi uzimat će se TrustYou ocjene online reputacijeprijavljenih hotela, a u trećoj fazi će za kategorije nagrada u kojima se ocjenjuju i kvalitativni pokazatelji stručno povjerenstvo ocijeniti hotele na osnovu dostavljenih prezentacija. Konačni redoslijed najboljih dobiti će se zbrojem ocjena po svim fazama.

Detaljni pregled kategorija nagrada i kriterija za ocjenjivanje kao i opći uvjeti mogu se naći u pratećim dokumentima lijevo.

**PRIJAVA I DOSTAVA POTREBNIH PODATAKA**

Za prijavu hotela u natjecanje potrebno je najkasnije **do 02. lipnja 2022.** godine ispuniti online obrazac prijave u nastavku. Rok za ispunjenje tablice s potrebnim financijskim podacima je **16. lipnja 2022. godine.** Tablice će prijavljenim hotelima dostaviti Fakultet za menadžment u turizmu i ugostiteljstvu iz Opatije. Hoteli koji sudjeluju u projektu Benchmarking hrvatskog hotelijerstva ne moraju dostavljati financijske podatke. Za ocjenu kvalitativnih pokazatelja (kategorije 2, 3, 4, 6, 7, 9) potrebno je dostaviti prezentaciju hotela s posebnim naglaskom na kriterije navedene pod Kvalitativnim pokazateljima najkasnije do **02. lipnja 2022.** godine na adresu hoteli@hgk.hr .

Svi prijavljeni bi uz prijavu na adresu hoteli@hgk.hr trebali dostaviti jednu promotivnu fotografiju, kratki video te jednu rečenicu koja će se koristiti za prezentaciju hotela u slučaju nominacije.